PRIMĂRIA COMUNEI MACEA
PRIMAR


REFERAT DE APROBARE
NR. 12324/26 11 2024
al proiectului de hotărâre nr. 126 din 27.11.2024 privind aprobarea trecerii în proprietatea publică a comunei Macea a unor terenuri din extravilanul comunei Macea, având destinaţia de drum, precum și a documentațiilor cadastrale de primă înscriere a acestora

La nivelul comunei Macea au fost efectuate lucrările de cadastrare sistematică a teritoriului din extravilan. Au fost stabilite astfel limitele certe ale terenurilor agricole și au mai rămas de înscris în evidențele de carte funciară unele terenuri cu destinație de drumuri de exploatare agricolă. 

Drumurile de exploatare care se propun a se înscrie în cartea funciară, domeniul public al Comunei Macea, evidenţiate în lucrările cadastrale sunt DE 170, în suprafață de 1465 mp, DE 172, în suprafaţă de 4177 mp, DE 202, în suprafață de 3058 mp, DE 460, în suprafață de 3783 mp, DE 483, în suprafaţă de 3726 mp, DE 463/1, în suprafaţă de 1632 mp, DE 467, în suprafaţă de 8385 mp. Pentru acestea a fost întocmită documentația cadastrală în vederea înscrierii lor în cartea funciară.

Toate aceste drumuri au fost determinate, atât ca amplasament, cât și ca întindere și poziționare pe baza planurilor de identificare și delimitare întocmite de către SC Geo Topo SRL.  Întrucât drumurile de exploatare agricolă (astfel cum acestea figurează în documentele cadastrale) – drumuri vicinale potrivit prevederilor art. 8 lit. b), din Ordonanța Guvernului  nr. 43/1997 privind regimul drumurilor, republicată, cu modificările și completările ulterioare – sunt în prezent în inventarul bunurilor din domeniul privat al comunei Macea, ele trebuie înscrise  în proprietatea publică a comunei Macea.

Potrivit  art. 286 alin. (4) și Anexa 4 pct. 1 din OUG 57/2019 privind codul administrativ, fac parte din domeniul public al comunelor: 1. drumurile comunale, vicinale şi străzile;

În temeiul art. 136 alin. (8) lit. a) și alin (10) din Codul administrativ aprobat prin Ordonanța de Urgență a Guvernului nr. 57/2019 

PRIMARUL COMUNEI MACEA
SUPUNE APROBĂRII CONSILIULUI LOCAL MACEA

proiectul de hotărâre nr. 126 din 27.11.2024 privind aprobarea trecerii în proprietatea publică a comunei Macea a unor terenuri din extravilanul comunei Macea, având destinaţia de drum, precum și a documentațiilor cadastrale de primă înscriere a acestora. 

